b'\n_START_ARTICLE_\nMarie von Stedingk\n_START_PARAGRAPH_\nMaria "Marie" Frederica von Stedingk (31. lokakuuta 1799 Pietari \xe2\x80\x93 15. kes\xc3\xa4kuuta 1868 Tukholma) oli ruotsalainen s\xc3\xa4velt\xc3\xa4j\xc3\xa4 ja hovineito.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nMarie Stedingk oli marsalkka, kreivi Curt von Stedingkin ja Ulrika Fredrika Ekstr\xc3\xb6min tyt\xc3\xa4r. H\xc3\xa4nen \xc3\xa4itins\xc3\xa4 toimi tulevan miehens\xc3\xa4 taloudenhoitajana, ja he meniv\xc3\xa4t naimisiin vasta viisi vuotta Marien syntym\xc3\xa4n j\xc3\xa4lkeen. Marie oli siis avioton lapsi, mik\xc3\xa4 oli ep\xc3\xa4tavallista aatelin keskuudessa. Sisarustensa tavoin Marie sai hyv\xc3\xa4n koulutuksen, koska vanhempien mielest\xc3\xa4 koulutus oli t\xc3\xa4rke\xc3\xa4 kaikille heid\xc3\xa4n lapsilleen sukupuolesta huolimatta, ja h\xc3\xa4nell\xc3\xa4 oli yksityisopettaja. _NEWLINE_Marie toimi kuningatar Desiderian hovineitona. H\xc3\xa4n kuoli naimattomana, mutta huhujen mukaan h\xc3\xa4nell\xc3\xa4 oli ollut rakastajia. Fritz von Dardel mainitsee h\xc3\xa4net vuonna 1840 seuraleikiss\xc3\xa4, jossa h\xc3\xa4nt\xc3\xa4 oli kehotettu suutelemaan huoneen koketeinta naista ja jossa h\xc3\xa4n oli valinnut Marien: "Min\xc3\xa4 tunsin h\xc3\xa4nt\xc3\xa4 ihan v\xc3\xa4h\xc3\xa4n ja tiesin vain sen, ett\xc3\xa4 h\xc3\xa4nt\xc3\xa4 pidettiin k\xc3\xa4rkk\xc3\xa4\xc3\xa4n\xc3\xa4 rakastumaan, vaikka h\xc3\xa4n oli jo ylitt\xc3\xa4nyt i\xc3\xa4n, jossa tehd\xc3\xa4\xc3\xa4n valloituksia.\xe2\x80\x9d Min\xc3\xa4 selitin: "Olen k\xc3\xa4\xc3\xa4ntynyt teid\xc3\xa4n puoleenne, neiti, koska olen kuullut nokkeluuttanne kehuttavan ja oletin siksi, ett\xc3\xa4 te k\xc3\xa4sit\xc3\xa4tte leikinlaskun paremmin kuin kukaan muu\xe2\x80\x9d._NEWLINE_Till von Stedingkin s\xc3\xa4vellyksiin kuuluu Nocturne melodiainstrumenteille (merkinnyt muistiin Mathilda Berwald). Mathilda d\'Orozco omisti h\xc3\xa4nelle Kuusi laulua pianolle (1842).'